Diari Oficial de la Generalitat Valenciana


Sumari del DOGV 9264, del 26-01-2022 (2022/82)

RESOLUCIÓ de 28 de desembre de 2021, de la Conselleria d'Hisenda i Model Econòmic, per la qual s'autoritza una generació de crèdits per fons finalistes del Ministeri d'Igualtat, en el capítol 4 del programa 422.40, Formació Professional i ensenyaments de règim especial, de la Conselleria d'Educació, Cultura i Esport, per un import d'1.642.157,80 euros. Expedient 09.038/21-230.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/82


Data del document
:   28-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de desembre de 2021, de la Conselleria d'Hisenda i Model Econòmic, per la qual s'autoritza una generació de crèdits per fons finalistes del Ministeri d'Igualtat, en el capítol 4 del programa 422.40, Formació Professional i ensenyaments de règim especial, de la Conselleria d'Educació, Cultura i Esport, per un import d'1.642.157,80 euros. Expedient 09.038/21-230. [2022/82]  
  
Mitjançant la Resolució de 28 d'abril de 2021, de la Secretaria d'Estat d'Igualtat i contra la Violència de Gènere, s'acompleix el que es disposa en l'Acord de la Conferència Sectorial d'Igualtat, de 19 d'abril de 2021, on es fixen els criteris de repartiment i la distribució resultant de les comunitats autònomes i ciutats amb estatut d'autonomia, del crèdit destinat l'any 2021 al Pla «Corresponsables», i l'import assignat a la Comunitat Valenciana és d'un total de 47.253.509,08 euros.  
  
Es tracta d'un pla que té per objecte facilitar la creació d'ocupació de qualitat en el sector de les cures, a més de dignificar i certificar l'experiència professional de la cura no formal i serà promogut per les comunitats autònomes a través dels òrgans competents en matèria d'igualtat i s'emmarcaran en les tipologies de projectes i amb la distribució de fons següents:  
  
Tipologia de projectes % fons  
1. Borses de cura professional per a famílies amb filles i fills menors de 14 anys Mínim 84 %  
2. Creació d'ocupació de qualitat   
3. Acreditació de l'experiència en cura no professional Mínim 10 %  
  
  
Per a l'execució dels projectes i actuacions derivats d'aquest pla, amb data 28 de juliol de 2021, per part de la Vicepresidència i Conselleria d'Igualtat i Polítiques Inclusives a través de la Direcció General de l'Institut Valencià de les Dones, i de la Conselleria d'Educació, Cultura i Esport a través de la Direcció General de Formació Professional i Ensenyaments de Règim Especial, es va subscriure un protocol per a la col·laboració en la gestió d'aquests fons, en funció de les competències pròpies que corresponguen a cadascun dels dos centres directius, en el qual es determina que si bé la responsable de la coordinació de la totalitat dels fons serà la DG de l'Institut Valencià de les Dones, aquesta gestionarà els projectes de les tipologies a i b, perquè suposaran un 90 % dels fons assignats, i ascendeix a 32.978.240,28 euros, i els restants 1.642.157,80 euros del 10 % restant, el projecte c d'acreditació de l'experiència de cura no professional, serà gestionat per la Direcció General de Formació Professional i Ensenyaments de Règim Especial.  
  
Per la Resolució d'aquesta Conselleria d'Hisenda i Model Econòmic, de data 15 de desembre de 2021, es va aprovar generar crèdit per la part que es gestiona per la Direcció General de l'Institut de les Dones.  
  
Per a dur a terme les accions que corresponen a la Direcció General de Formació Professional i Ensenyaments de Règim Especial, per part de la Conselleria d'Educació, Cultura i Esport es proposa generar els 1.642.157,80 euros en el capítol 2 del programa 422.40, per a establir mecanismes d'acreditació o homologació que permeten certificar les competències professionals en matèria de cura per part de persones amb experiència en el mercat de treball no professional de manera senzilla i accessible.  
A aquest efecte, i en virtut del que es disposa en l'article 50.b de la Llei 1/2015, d'hisenda pública, del sector públic instrumental i de subvencions, i en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.08, «Transferències corrents finalistes de l'Administració de l'Estat. Àrea de Treball i Serveis Socials», per import d'1.642.157,80 euros.  
  
Segon  
S'autoritza una generació de crèdits en el pressupost de despeses, en l'aplicació 93.18.73.367.14.5, per imports d'1.642.157,80 euros.  
  
Tercer  
A conseqüència de l'import generat, es modifica en l'FP3 del programa 422.40 les dades relatives a l'aplicació d'ingressos 401.08 i queden establides en els termes següents:  
  
Codi d'ingressos Origen / destinació del finançament Cap. Línia Import  
401.08 Transferències corrents Administració de l'Estat. Finalistes. Àrea de Treball i Serveis Socials     1.642.157,80  
  Pla «Corresponsables» 2 NA 1.642.157,80  
  
  
València, 28 de desembre de 2021.- El conseller d'Hisenda i Model Econòmic: Vicent Soler i Marco.